**1. Üldandmed**

1.1 Hankija nimi ja andmed:

Lüganuse Vallavalitsus

Reg. nr 77000223

Keskpuiestee 20

Kiviõli linn, Lüganuse vald

Eesti Vabariik

1.2 Kontaktisik:

**Kristel Kütt Lüganuse Vallavalitsuse kinnisvaraspetsialist e-post:** **kristel.kytt@lyganuse.ee** **, tel 56 949 248**.

1.3 Hankelepingu ese:

**Käesoleva hanke objektiks on Lüganuse Vallavalitsusele kuuluva Kiviõli Tervisekeskuse (polikliinik) Keskpuiestee 36, Kiviõli linn, Lüganuse vald sisekoristusteenus 12 kuu jooksul ning muude seonduvate tööde/teenuste ja tarnete teostamine vastavalt käesoleva hanke alusdokumentides toodud mahtudele, tingimustele ja nõuetele.**

1.4 Hankija soovib võistlevaid pakkumusi käesoleva hanke alusdokumentides kirjeldatud toodete maksumuse osas.

1.5 Hankemenetluse liik:

**Avatud hankemenetlus**;

1.6. Hankemenetluse kord:

**Hankija kohaldab käesolevale riigihankele riigihangete seaduses (RHS) avatud hankemenetlusele kohalduvat korda.**

1.7 Rahastamisallikad:

**Lüganuse Valla eelarve**;

1.8 Hankelepingu täitmise kohaga tutvumine ja lihthanke alusdokumente selgitavate dokumentide kohapeal kontrollimine:

**on kohustuslik eeltingimus pakkumuse esitamiseks;**

1.10 Käesoleva riigihanke alusdokumendid on:

1.10.1 Hanketeade;

1.10.2 Käesolev hankedokument (edaspidi AD) koos lisadega:

**Lisa 1 – Tehniline kirjeldus**

**Lisa 2 – Hankelepingu tingimused**

**Lisa 3 - Ostukorv**

1.10.3 Kõik enne pakkumuste esitamise tähtpäeva pakkujale saadetud dokumendid, millega on muudetud või selgitatud AD nõudeid. AD osad täiendavad üksteist ja moodustavad tervikliku aluse pakkumuse koostamiseks. Ükskõik millises dokumendis märgitud nõue on pakkujale siduv.

**2. Tehniline kirjeldus**

2.1 Hankelepingu eseme **tehniline kirjeldus** on toodud **AD Lisas 1.**

**3. Hankelepingu tingimused**

3.1 **Hankeleping** sõlmitakse edukaks tunnistatud pakkujaga **AD Lisas 2** sätestatud tingimustel.

3.2 Hankelepingu **täitmise tähtaeg on 12 kuud alates 01.01.2021.**

**4. Maksetingimused**

4.1 Tasumine toimub vastavalt hankelepingu tingimustele pärast kauba (teenuse) üleandmist ning vastuvõtmist ja arve esitamist iga kuiselt. Maksetähtaeg on 14 päeva.

**5. Pakkumuse hind**

5.1 Pakkuja esitab pakkumuse **maksumuse esildise emaili** **valitsus@lyganuse.ee** Pakkumuse maksumuse rahaühikuks on euro.

5.2 Pakkumuse hind peab sisaldama kõigi hankelepingus märgitud tingimuste täitmist.

5.3 Pakkumuse hind peab olema fikseeritud ja muutumatu kogu hankeperioodi jooksul.

5.4 Hankija ei hüvita pakkujale mistahes kahju ega kulusid seoses hankes osalemisega. Pakkuja kohustub kandma kõik pakkumuse ettevalmistamise ja esitamise ning hankelepingu sõlmimisega seotud kulud.

**6. Pakkumuse vormistamise keel**

6.1 Pakkumus tuleb vormistada eesti keeles.

**7. Pakkuja esindaja ja ühispakkujate volikirjad**

7.1 Juhul, kui pakkumusele pakkuja esindajana allakirjutanud isik või isikud, kes omavad juriidilise isiku esindamise õigust, ei ole kantud registrikaardile, esitab pakkuja koos pakkumusega vabas vormis volikirja pakkuja esindamiseks.

7.2 Kui pakkumuse esitavad mitu pakkujat ühiselt, peavad nad hankemenetluse ning hankelepingu sõlmimise ja täitmisega seotud toimingute tegemiseks volitama enda hulgast esindaja. Esitada tuleb vabas vormis volikiri.

**8. Pakkumuse tagatis**

8.1 Hankija ei nõua pakkujalt pakkumuse tagatist.

**9. Allhanke kasutamine**

9.1 Hankija ei nõua pakkujalt allhankelepingute kohta teabe esitamist.

**10. Näidise esitamise tingimused ja kord**

10.1 **Näidiste esitamist ei nõuta**.

**11. Nõutud dokumendid ja andmed**

11.1. Esitada tuleb järgmised dokumendid ja andmed:

11.1.1 vajadusel pakkuja esindaja ja ühispakkujate **volikirjad** vabas vormis;

11.1.2 **pakkumuse ühikhinnad vastavalt LISA 3 vormile (OSTUKORV);**

11.1.3 **Esitada tuleb TEHNILISES KIRJELDUSES märgitud teenuste/tööde NIMETUSED ja MAKSUMUSED.**

11.1.4 vajadusel muud dokumendid nende olemasolu korral.

**12. Kõigi pakkumuste tagasilükkamine**

12.1 Hankijal on õigus lükata tagasi kõik pakkumused riigihangete seaduse **§ 116 lg 1** sätestatud alustel.

12.2 Hankija jätab endale õiguse tagasi lükata kõik pakkumused igal ajal enne hankelepingu sõlmimist, kui:

12.2.1 Hankijale on teatavaks saanud uued asjaolud, mis välistavad või muudavad Hankijale ebaotstarbekaks hankelepingu sõlmimise pakkumuses sätestatud tingimustel;

12.2.2 hankemenetluse käigus muutuvad hanke väljakuulutamise eeldused, mis muudavad hankemenetluse otstarbeka realiseerimise võimatuks;

12.2.3 hankelepingu sõlmimine on muutunud võimatuks või ebaotstarbekaks Hankijast sõltumatutel põhjustel.

**13. Pakkumuste hindamise kriteeriumid**

13.1. Hankija arvestab majanduslikult soodsaima pakkumuse väljaselgitamisel ainult pakkumuse hinda. Hankija jaoks sõltub pakkumuse majanduslik soodsus ainult pakkumuse hinnast või kulust ja kõik muud tulevase hankelepingu tingimused, sealhulgas hankelepingu esemega seotud kriteeriumid, on riigihanke alusdokumentides ammendavalt kindlaks määratud (RHS § 85 lg 4).

13.2 **Pakkujad esitavad andmed TEHNILISES KIRJELDUSES/OSTUKORVIS nimetatud tööde/teenuste ÜHIKUMAKSUMUSTE ja KOGUMAKSUMUSE kohta.**

13.3 Edukaks tunnistatakse majanduslikult soodsaim pakkuja. Võrdsete punktide korral tunnistatakse edukaks madalama lisatööde tunnihinna maksumuse esitanud pakkuja.

13.4 Kui ka punktis 13.3 nimetatud viisil ei ole edukat pakkujat välja selgitatud, siis heidetakse võrdsete pakkujate vahel **liisku**. Selleks informeeritakse pooli liisuheitmise ajast ja kohast mõistliku aja jooksul ette.